sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VAKILLARINI OʻQITISHNI TASHKIL ETISH UCHUN YAPONIYA HUKUMATINING IKKINCHI GRANTIDAN SAMARALI FOYDALANISH TOʻGʻRISIDA
(resolution, 2021-02-22)

Oʻzbekiston Respublikasi vakillarini Yaponiyada oʻqitishni tashkil etish uchun Yaponiya Hukumatining 242 mln Yaponiya yeni miqdoridagi ikkinchi grantidan samarali foydalanish maqsadida Vazirlar Mahkamasi qaror qiladi: 1. Yaponiya Hukumatining 2001-yilda Oʻzbekiston Respublikasi vakillarini Yaponiyaning yetakchi universitetlari magistraturasida oʻqitishni tashkil etish toʻgʻrisidagi taklifi qabul qilinsin. 2. Oʻzbekiston Respublikasi Bosh vazirining oʻrinbosari H.S.Karomatov Ayirboshlash notasi sifatidagi bitimni Oʻzbekiston Respublikasi Hukumati nomidan imzolashga vakil kilinsin. 3. Quyidagilarga: Oʻzbekiston Respublikasi Oliy va oʻrta maxsus taʼlim vazirligiga Yaponiya tomoni bilan kelishgan holda loyihani amalga oshirish uchun begʻaraz yordam mablagʻlarini olish va ularga xizmat koʻrsatishga doir barcha tartibotlarni rasmiylashtirish, shu jumladan stipendiatlarni tanlash va Yaponiyaga yuborish; Oʻzbekiston Respublikasi Tashqi iqtisodiy faoliyat milliy banki yuqorida koʻrsatilgan begʻaraz yordamga hisob-kitob yuzasidan xizmat koʻrsatish yuklansin. 4. Oʻzbekiston Respublikasi Davlat soliq qoʻmitasi, Davlat bojxona qoʻmitasi Ayirboshlash notalarida belgilangan Oʻzbekiston Respublikasi Hukumatining qabul qilingan majburiyatlari bajarilishini taʼminlasinlar. 5. Oʻzbekiston Respublikasi Tashqi ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi xorijiy mutaxassislarga kirish vizalari konsullik yigʻimlari undirilmasdan belgilangan tartibda rasmiylashtirilishini taʼminlasin. 6. Oʻzbekiston Respublikasi Ichki ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi Yaponiyalik mutaxassislarni davlat boji undirmasdan yashash joyida vaqtincha roʻyxatdan oʻtkazsin va vaqtincha roʻyxatdan oʻtkazishni uzaytirsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S.Karomatov zimmasiga yuklansin.
TOSHKENT TOʻQIMACHILIK VA YENGIL SANOAT INSTITUTINI JIHOZLASH UCHUN YAPONIYA HUKUMATINING BEGʻARAZ YORDAMIDAN SAMARALI FOYDALANISH CHORA-TADBIRLARI TOʻGʻRISIDA
(resolution, 2021-02-22)

Toshkent toʻqimachilik va yengil sanoat institutining oʻquv va moddiy-texnik bazasini takomillashtirish loyihasini amalga oshirish uchun Yaponiya Hukumati tomonidan begʻaraz berilayotgan 440 mln Yaponiya yeni miqdoridagi mablagʻdan samarali foydalanilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirining oʻrinbosari H.S.Karomatov Ayirboshlash notasi sifatidagi bitimni Oʻzbekiston Respublikasi Hukumati nomidan imzolashga vakil kilinsin. 2. Quyidagilarga: Oʻzbekiston Respublikasi Oliy va oʻrta maxsus taʼlim vazirligiga Yaponiya tomoni bilan kelishgan holda loyihani samarali amalga oshirish uchun begʻaraz yordam mablagʻlarini olish va ularga xizmat koʻrsatishga doir barcha tartibotlarni rasmiylashtirish; Oʻzbekiston Respublikasi Tashqi iqtisodiy faoliyat milliy bankiga yuqorida koʻrsatilgan begʻaraz yordamga hisob-kitob yuzasidan xizmat koʻrsatish yuklansin. 3. Begʻaraz yordam doirasida Oʻzbekiston Respublikasiga olib kelinayotgan oʻquv va laboratoriya asbob-uskunalari, materiallar va koʻrsatiladigan xizmatlar bojxona toʻlovlari toʻlashdan ozod qilinsin. 4. Oʻzbekiston Respublikasi Moliya vazirligi begʻaraz yordamga hisob-kitob xizmati koʻrsatish yuzasidan Yaponiya tomonining vositachilik haqini toʻlash uchun Oliy va oʻrta maxsus taʼlim vazirligining soʻmdagi mablagʻlari konvertatsiya qilinishini nazarda tutsin. 5. Oʻzbekiston Respublikasi Tashqi ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi xorijiy mutaxassislarga kirish vizalari konsullik yigʻimlari undirilmasdan belgilangan tartibda rasmiylashtirilishini taʼminlasin. 6. Oʻzbekiston Respublikasi Ichki ishlar vazirligi Oliy va oʻrta maxsus taʼlim vazirligining buyurtmanomalari boʻyicha koʻrsatib oʻtilgan loyihaning Yaponiyalik qatnashchilari davlat boji undirmasdan vaqtincha roʻyxatdan oʻtkazilishini va vaqtincha roʻyxatdan oʻtkazish uzaytirilishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S.Karomatov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 2000-11-07)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Quyidagilar: Oʻzbekiston Respublikasi Hukumati bilan Ozarbayjon Respublikasi Hukumati oʻrtasida jinoyatchilikka qarshi kurashda hamkorlik toʻgʻrisidagi bitim (Boku shahri, 2000-yil 25-iyul); Oʻzbekiston Respublikasi Hukumati bilan Ukraina Vazirlar Mahkamasi oʻrtasida fuqarolarning oʻzaro borib-kelishlari shartlari toʻgʻrisidagi Bitim (Toshkent shahri, 2000-yil 12-oktabr); Oʻzbekiston Respublikasi Hukumati bilan Ukraina Vazirlar Mahkamasi oʻrtasida davlatlar hududida noqonuniy boʻlib turgan shaxslarni qabul qilish-topshirish toʻgʻrisida Bitim (Toshkent shahri, 2000-yil 12-oktabr); Oʻzbekiston Respublikasi Hukumati bilan Ukraina Vazirlar Mahkamasi oʻrtasida giyohvandlik vositalari, psixotrop moddalar va prekursorlarning noqonuniy aylanishiga qarshi kurashda hamkorlik toʻgʻrisida Bitim (Toshkent shahri, 2000-yil 12-oktabr); Oʻzbekiston Respublikasi Hukumati va Ukraina Vazirlar Mahkamasi oʻrtasida 2000 — 2005-yillarda Oʻzbekiston va Ukraina avtomobilsozlik sanoatidan mahsulotlarni oʻzaro yetkazib berish boʻyicha hamkorlik toʻgʻrisidagi Bitim (Toshkent, 2000-yil 12-oktabr). 2. Bosh vazir oʻrinbosarlari M. Usmonov, R. Yunusov, tashqi ishlar vaziri A. Komilov Oʻzbekiston Respublikasining mazkur bitimlarda nazarda tutilgan majburiyatlarining oʻz vaqtida bajarilishi ustidan nazoratni taʼminlasin.
HUKUMATLARARO SHARTNOMANI TASDIQLASH TOʻGʻRISIDA
(resolution, 2000-11-03)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumati bilan Turkiya Jumhuriyati Hukumati oʻrtasida 2000-yil 16-oktabrdagi Toshkent shahrida imzolangan harbiy va harbiy-texnikaviy sohalarda hamkorlik toʻgʻrisidagi Bitim tasdiqlansin. 2. Koʻrsatib oʻtilgan bitimdagi Oʻzbekiston Respublikasi majburiyatlarining bajarilishini nazorat qilish Mudofaa vaziri Q.Gʻ. Gʻulomov va Tashqi ishlar vaziri A.H. Komilov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 2000-11-02)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 2000-yil 2-may kuni Dehli shahrida imzolangan Oʻzbekiston Respublikasi Hukumati bilan Hindiston Respublikasi Hukumati oʻrtasida bojxona organlariga oʻzaro koʻmaklashish toʻgʻrisidagi Bitim; 2000-yil 11-avgust kuni Toshkent shahrida imzolangan Oʻzbekiston Respublikasi bilan Neft eksport qiluvchi mamlakatlar tashkiloti (OPEK) Xalqaro taraqqiyot jamgʻarmasi oʻrtasida investitsiyalarni ragʻbatlantirish va himoya qilish toʻgʻrisidagi Bitim. 2. Oʻzbekiston Respublikasi Davlat bojxona qoʻmitasi raisi A.S. Aripov va tashqi ishlar vaziri A.X. Kamilov ga mazkur bitimlarda belgilangan Oʻzbekiston Respublikasi majburiyatlarining oʻz vaqtida bajarilishini nazorat qilish topshirilsin.
MEʼYORIY HUJJATNI DAVLAT REESTRIDAN ChIQARISh TOʻGʻRISIDA
(order, 2000-10-23)

Oʻzbekiston Respublikasi vazirliklar, davlat qoʻmitalari va idoralar meʼyoriy hujjatlarining davlat reyestridan chiqarish natijasi boʻyicha 2000-yil 23-oktabrdagi xulosaga muvofiq hamda Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi va 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan buyuraman: 1. Oʻzbekiston Respublikasi Adliya vazirligi tomonidan 1996-yil 15-dekabrda 292-son bilan davlat roʻyxatidan oʻtkazilgan “Qum va shagʻal konlariga zaxiralarni qoʻllash boʻyicha Vaqtinchalik yoʻriqnoma” davlat reyestridan chiqarilsin va bu haqda Vazirliklar, davlat qoʻmitalari va idoralar meʼyoriy hujjatlarining davlat reyestriga tegishli yozuv kiritilsin. 2. Oʻzbekiston Respublikasi Geologiya va mineral resurslar Davlat qoʻmitasi mazkur hujjatni davlat reyestridan chiqarilganligini barcha manfaatdor shaxslarga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (M.M.Ikromov) ushbu hujjat davlat reyestridan chiqarilganligi toʻgʻrisidagi maʼlumot ommaviy axborot vositalarida chop etilishi hamda manfaatdor shaxslar eʼtiboriga yetkazilishi ustidan nazoratni taʼminlasin. 4. Mazkur buyruqning bajarilishini nazorat qilish Qonunchilik bosh boshqarmasi boshligʻi X.M.Sodiqov zimmasiga yuklansin.
“SHARQ” NASHRIYOT-MATBAA AKSIYADORLIK KOMPANIYASI FAOLIYATINI TASHKIL ETISH MASALALARI TOʻGʻRISIDA
(resolution, 2020-04-15)

Oʻzbekiston Respublikasi Prezidentining “Oʻzbekiston Respublikasi Prezidenti devoni Ishlar boshqarmasi huzuridagi “Sharq” nashriyot-matbaa konsernini “Sharq” nashriyot-matbaa aksiyadorlik kompaniyasi etib oʻzgartirish toʻgʻrisida” 2000-yil 16-oktabrdagi PF-2737-son Farmoniga muvofiq Vazirlar Mahkamasi qaror qiladi: 2. Belgilab qoʻyilsinki, “Sharq” aksiyadorlik kompaniyasining dastlabki ustav sarmoyasi: qayta oʻzgartirilayotgan “Sharq” konsernining mol-mulki, 3-ilovaga muvofiq Toshkent shahar hokimligi balansiga berilayotgan maʼmuriy binolar qiymati bundan mustasno; kompaniya shuʼba aksiyadorlik jamiyatlarining davlatga tegishli aksiyalarining nazorat paketlari, shuningdek, 4-ilovaga muvofiq aksiyadorlik jamiyatlari — kompaniyaning jalb qilingan qatnashchilaridagi davlatga tegishli aksiyalar paketlari unga berilishi hisobiga shakllantiriladi. Belgilansinki, “Sharq” aksiyadorlik kompaniyasi tarkibiga kiruvchi shuʼba aksiyadorlik jamiyatlari yuridik shaxslar hisoblanadi. 3. Toshkent shahar hokimligi 3-ilovaga muvofiq maʼmuriy binolarni ijara haqi undirmasdan doimiy foydalanish uchun “Sharq” aksiyadorlik kompaniyasiga bersin. 4. “Sharq” aksiyadorlik kompaniyasi aksiyalari paketlarini joylashtirishning quyidagi tartibi belgilansin: davlat mulki boʻlib qoladigan ulush — 51 foiz; mehnat jamoasi aʼzolari oʻrtasida joylashtiriladigan ulush — 5 foiz; erkin sotishga moʻljallangan ulush — 44 foiz, shu jumladan xorijiy investorga sotish uchun moʻljallangan ulush — kamida 25 foiz. 5. Quyidagilar: taʼsis hujjatlari asosida “Sharq Mir”, “Sharq elektroniks” va “Afrosiyob Grend Furnichur” qoʻshma korxonalari, ular egallab turgan joylar ijaraga berilgan holda, xorijiy korxonalarga aylantirilganligi maʼlumot uchun qabul qilinsin. 7. Oʻzbekiston Respublikasi Davlat mulki qoʻmitasi: bir oy muddatda “Sharq” aksiyadorlik kompaniyasining taʼsis yigʻilishi belgilangan tartibda oʻtkazilishini, uning rahbar organlari shakllantirilishini va ustavi tasdiqlanishini taʼminlasin; 2000-yil 1-dekabrgacha 4-ilovaga muvofiq davlat korxonalarini aksiyalashtirsin, ushbu korxonalarning davlatga tegishli aksiyalari paketlarini “Sharq” kompaniyasining ustav fondiga bersin. 8. Oʻzbekiston Respublikasi Vazirlar Mahkamasining 1992-yil 29-fevraldagi 92-son qarori oʻz kuchini yoʻqotgan deb hisoblansin. 9. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin. ‎ ‎ ‎ ‎ ‎ (foizda)‎ T/r‎‏ Korxonalarning nomi ‎‎Aksiyalarni joylashtirish Davlat ulushi‎ Mehnat jamoasining ulushi (toʻlov asosida)‎ Xorijiy investor ulushi‎ Erkin sotishga moʻljallangan ulush‎ 1.‎ “Andijon”‎ nashriyoti 51‎ 5‎ 25‎ 19‎ 2.‎ Ishlab chiqarish tijorat markazi‎ 51‎ 5‎ 25‎ 19‎ 3.‎ “Sharq ziyokori” firmasi‎‎ 25‎ 15‎ 25‎ 35‎ 4.‎ Ovqatlanish kombinati‎ 25‎ 15‎ 25‎ 35‎ ‎ ‎ ‎ ‎ ‎ ‎
MEʼYORIY HUJJATNI DAVLAT REESTRIDAN ChIQARISh TOʻGʻRISIDA
(order, 2000-10-23)

Oʻzbekiston Respublikasi vazirliklar, davlat qoʻmitalari va idoralar meʼyoriy hujjatlarining davlat reyestridan chiqarish natijasi boʻyicha 2000-yil 23-oktabrdagi xulosaga muvofiq xamda Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi va 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan buyuraman: 1. Oʻzbekiston Respublikasi Adliya vazirligi tomonidan 1996-yil 15-dekabrda 291-son bilan davlat roʻyxatidan oʻtkazilgan Qurilish va tosh qoplamasi konlariga zaxiralarni qoʻllash boʻyicha Vaqtinchalik yoʻriqnoma davlat reyestridan chiqarilsin va bu haqda Vazirliklar, davlat qoʻmitalari va idoralar meʼyoriy hujjatlarining davlat reyestriga tegishli yozuv kiritilsin. 2. Oʻzbekiston Respublikasi geologiya va mineral resurslar Davlat qoʻmitasi mazkur hujjat davlat reyestridan chiqarilganligini barcha manfaatdor shaxslarga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (M.M.Ikromov) ushbu hujjat davlat reyestridan chiqarilganligi toʻgʻrisidagi maʼlumot ommaviy axborot vositalarida chop etilishi hamda manfaatdor shaxslar eʼtiboriga yetkazilishi ustidan nazoratni taʼminlasin. 4. Mazkur buyruqning bajarilishini nazorat qilish Qonunchilik bosh boshqarmasi boshligʻi X.M.Sodiqov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 2000-10-20)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1999-yil 23-iyul kuni Toshkent shahrida imzolangan Oʻzbekiston Respublikasi Hukumati bilan Ozarbayjon Respublikasi Hukumati Elchixonalar faoliyatiga taalluqli masalalarni oʻzaro tartibga solish toʻgʻrisidagi Bitim; 1999-yil 23-iyul kuni Toshkent shahrida imzolangan Oʻzbekiston Respublikasi Hukumati bilan Ozarbayjon Respublikasi Hukumati geodeziya, kartografiya, kadastr va yerni masofadan zondlash sohasida hamkorlik toʻgʻrisidagi Bitim; 2000-yil 19-may kuni Toshkent shahrida imzolangan Oʻzbekiston Respublikasi Hukumati bilan Rossiya Federatsiyasi Hukumati oʻrtasida Oʻzbekiston Respublikasining maʼmuriy-hududiy tuzilmalari bilan Rossiya Federatsiyasi subyektlari oʻrtasida hamkorlikni kengaytirish toʻgʻrisidagi Bitim; 2000-yil 19-may kuni Toshkent shahrida imzolangan Oʻzbekiston Respublikasi Hukumati bilan Rossiya Federatsiyasi Hukumati xalqaro avtomobil qatnovi toʻgʻrisidagi Bitim; 2000-yil 27-sentabr kuni Bishkek shahrida imzolangan Oʻzbekiston Respublikasi Hukumati bilan Qirgʻiziston Respublikasi Hukumati bojxona ishlarida oʻzaro hamkorlik toʻgʻrisidago Bitim. 2. Oʻzbekiston Respublikasi Bosh vazir oʻrinbosari R. Yunusov va Tashqi ishlar vaziri A. Kamilovga mazkur shartnomalarda nazarda tutilgan Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin.
OʻZBEKISTON RESPUBLIKASI PREZIDENTI DEVONI IShLAR BOShQARMASI HUZURIDAGI “ShARQ” NAShRIYOT-MATBAA KONSERNINI “ShARQ” NAShRIYOT-MATBAA AKSIYADORLIK KOMPANIYASI ETIB OʻZGARTIRISh TOʻGʻRISIDA
(decree, 2000-10-16)

Davlat tasarrufidan chiqarish va xususiylashtirish jarayonlarini yanada chuqurlashtirish, respublikaning matbaa tarmogʻini rivojlantirishga, texnika bilan qayta qurollantirish va yangilashga xorijiy sarmoyalarni keng koʻlamda jalb etish uchun qulay shart-sharoitlarni vujudga keltirish asosida axborot-noshirlik faoliyatini tashkil qilishni takomillashtirish maqsadida: 1. Oʻzbekiston Respublikasi Hukumatining 2000-yil 3-apreldagi 159-f qarori bilan tuzilgan Ishchi komissiyasining, Oʻzbekiston Respublikasi Davlat mulki qoʻmitasining Oʻzbekiston Respublikasi Prezidenti devoni Ishlar boshqarmasi huzuridagi “Sharq” nashriyot-matbaa konsernini “Sharq” nashriyot-matbaa aksiyadorlik kompaniyasi etib oʻzgartirish toʻgʻrisidagi taklifi qabul qilinsin. 2. Quyidagilar “Sharq” nashriyot-matbaa aksiyadorlik kompaniyasi faoliyatining asosiy vazifalari va yoʻnalishlari etib belgilansin: respublikada nashriyot-matbaa ishini yanada rivojlantirish va sifatini oshirish; aholining yuqori sifatli matbuot mahsulotiga boʻlgan talab-ehtiyojlarini toʻliqroq qondirish, nashriyot-matbaa mahsuloti bozorini shakllantirishda faol ishtirok etish; xoʻjalik yuritishning bozor usullarini keng joriy etish, kompaniyaning moliyaviy-iqtisodiy ahvoli; matbaa ishlab chiqarishini texnika bilan qayta qurollantirish va yangilashga xorijiy sarmoyalarni jalb etish boʻyicha chora-tadbirlar kompleksini amalga oshirish, ilgʻor xorijiy texnologiyalarni matbaa sohasiga tatbiq qilish. 3. Belgilab qoʻyilsinki, “Sharq” nashriyot-matbaa aksiyadorlik kompaniyasi: ochiq turdagi aksiyadorlik jamiyati shaklida taʼsis etiladi va u yuridik shaxs sanaladi; “Sharq” nashriyot-matbaa konserni tomonidan tuzilgan shartnomalar va majburiyatlar boʻyicha huquqiy voris hisoblanadi. 4. “Sharq” nashriyot-matbaa konsernini tashkil etish toʻgʻrisida” Oʻzbekiston Respublikasi Prezidentining 1991-yil 5-noyabrdagi PF-286-son Farmoni oʻz kuchini yoʻqotgan deb hisoblansin. 5. Oʻzbekiston Respublikasi Vazirlar Mahkamasi bir hafta muddatda ushbu Farmonni amalga oshirish yuzasidan qaror qabul qilsin.
HUKUMATLARARO BITIMLARNI TASDIQLASH TOʻGʻRISIDA
(resolution, 2000-10-13)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1999-yil 9-iyulda Toshkent shahrida imzolangan Oʻzbekiston Respublikasi Hukumati bilan Qirgʻiziston Respublikasi Hukumati oʻrtasida jinoyatchilikka qarshi kurashishda hamkorlik qilish toʻgʻrisidagi Bitim; 1999-yil 9-iyulda Toshkent shahrida imzolangan Oʻzbekiston Respublikasi Hukumati bilan Qirgʻiziston Respublikasi Hukumati oʻrtasida giyohvandlik vositalari, psixotrop moddalar va prekursorlarning noqonuniy yurgizilishiga qarshi kurashda hamkorlik qilish toʻgʻrisidagi Bitim; 2000-yil 7-iyulda Toshkent shahrida imzolangan Oʻzbekiston Respublikasi Hukumati bilan Qozogʻiston Respublikasi Hukumati oʻrtasida fuqarolarning oʻzaro kelib-ketish shartlari toʻgʻrisidagi Bitim. 2. Bosh vazir oʻrinbosarlari (V. Atayev, R. Yunusov), tashqi ishlar vaziri (A. Kamilov) Oʻzbekiston Respublikasining mazkur bitimlarda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.
BOShQARUV TUZILMASINI TAKOMILLAShTIRISh VA MAʼMURIY BOShQARUV APPARATI XODIMLARI SONINI QISQARTIRISh BOʻYIChA RESPUBLIKA KOMISSIYASINI TAShKIL ETISh TOʻGʻRISIDA
(resolution, 2021-02-22)

Boshqaruv tuzilmasini takomillashtirish va maʼmuriy-boshqaruv xodimlari ish samaradorligini oshirish, ular sonini xoʻjalik yuritishning bozor usullari shartlariga muvofiqlashtirish, shuningdek boshqaruv xodimlari taʼminotiga davlat budjeti xarajatlarini qisqartirish maqsadida Vazirlar Mahkamasi qaror qiladi: 1. Boshqaruv tuzilmasini takomillashtirish va maʼmuriy-boshqaruv apparati xodimlari sonini qisqartirish boʻyicha ilovaga muvofiq tarkibda Respublika komissiyasi tashkil etilsin. 2. Respublika komissiyasi: boshqaruvning amaldagi tuzilmasini va uning professional xodimlar bilan taʼminlanganligini, shuningdek maʼmuriy-boshqaruv apparati taʼminotining samaradorligini respublika darajasida va hududiy darajada tanqidiy oʻrganib chiqsin; oʻrganib chiqish asosida kengaytirib yuborilgan, ortiqcha, bir-biriga oʻxshash tuzilmalarni, ularni mablagʻ bilan taʼminlash manbalaridan (budjet, budjetdan tashqari fondlar, xoʻjalik faoliyatidan ajratmalar) qatʼi nazar, tugatish, birlashtirish, qayta tashkil etish yuzasidan takliflar ishlab chiqsin; tabaqalashtirilgan yondashishni hisobga olib, Vazirlar Mahkamasi komplekslarining takliflari asosida shu yil 15-dekabrgacha boʻlgan muddatda budjetdan mablagʻ bilan taʼminlanadigan va xoʻjalik hisobidagi tashkilotlarning maʼmuriy-boshqaruv xodimlarini 20 foizgacha qisqartirish yuzasidan Vazirlar Mahkamasiga takliflar kiritsin. 3. Vazirlar Mahkamasi komplekslari oʻz tarkibiga kiruvchi vazirliklar, idoralar, uyushmalar, konsernlar, korporatsiyalar, kompaniyalar va birlashmalar bilan birgalikda maʼmuriy-boshqaruv apparati xodimlari sonini 20 foizgacha qisqartirish haqida 2000-yil 1-noyabrgacha Respublika komissiyasiga takliflar taqdim etsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
DAVLATLARARO SHARTNOMANI TASDIQLASH TOʻGʻRISIDA
(resolution, 2000-10-12)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 2000-yil 17-avgustda Toshkent shahrida imzolangan Oʻzbekiston Respublikasi Hukumati bilan Ukraina Hukumati oʻrtasida hukumat aloqalari sohasida hamkorlikni rivojlantirish toʻgʻrisidagi Bitimga 1-Bayonnomani tasdiqlansin. 2. Bosh vazir oʻrinbosari A. Isayev va Tashqi ishlar vaziri A. Kamilov Oʻzbekiston Respublikasining mazkur bayonnomada belgilangan majburiyatlarini oʻz vaqtida bajarilishi bajarilishi ustidan nazoratni taʼminlasin.
QOʻShMA KORXONALAR TAShKIL ETIShGA XORIJIY INVESTITSIYaLARNI JALB QILISh BOʻYIChA QOʻShIMChA ChORA-TADBIRLAR TOʻGʻRISIDA
(resolution, 2006-12-18)

Respublika mintaqalarida eksportga moʻljallangan ishlab chiqarishlarni tashkil etishga xorijiy investitsiyalarning jalb qilinishini yanada ragʻbatlantirish maqsadida Vazirlar Mahkamasi qaror qiladi: 3. Qishloq joylarida yangidan tashkil etilayotgan xorijiy investitsiyalar ishtirokidagi ishlab chiqarish korxonalari ishlab chiqarishni boshlagan vaqtdan boshlab uch yil muddatga daromad (foyda) soligʻi toʻlashdan ozod qilinsin. Belgilansinki, koʻrsatib oʻtilgan qoʻshma korxonalar uchun koʻrsatilgan muddat tugagandan keyingi ikki yil davomida daromad (foyda) soligʻi stavkasi amaldagi stavkaning 50 foizi miqdorida belgilanadi. 4. Oʻzbekiston Respublikasi Tashqi ishlar vazirligi, Ichki ishlar vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining buyurtmalari boʻyicha qoʻshma ishlab chiqarishlarni tashkil etishda qatnashayotgan xorijiy mutaxassislarga koʻp martalik vizalar berishni va ularni uzaytirib berishni, shuningdek, vaqtinchalik roʻyxatga olishni va vaqtinchalik roʻyxatda turishni uzaytirib berishni taʼminlasinlar. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
QIRGʻIZISTON RESPUBLIKASINING YUK AVTOTRANSPORT VOSITALARI VA AVTOBUSLARI OʻZBEKISTON RESPUBLIKASINING BOJXONA HUDUDLARI BOʻYICHA OʻTISHI UCHUN YIGʻIMLAR UNDIRISHNI TARTIBGA SOLISH TOʻGʻRISIDA
(resolution, 2022-04-05)

Qirgʻiziston Respublikasining yuk avtotransport vositalari va avtobuslari Oʻzbekiston Respublikasining hududi boʻyicha oʻtishi uchun yigʻimlar undirishni tartibga solish maqsadida Vazirlar Mahkamasi qaror qiladi: 1. Belgilab qoʻyilsinki, Qirgʻiziston Respublikasining yuk avtotransport vositalari va avtobuslari Oʻzbekiston Respublikasining bojxona hududi orqali kirib kelishi va tranzit oʻtishi uchun qonunchilik bilan belgilangan toʻlovlar Qirgʻiziston Respublikasining yuk avtotransport vositalari va avtobuslarining ilovaga muvofiq yoʻnalishlar boʻyicha oʻtishi uchun undirilmaydi. 2. Davlat bojxona qoʻmitasi Oʻzbekiston Respublikasining bojxona chegarasidan oʻtadigan Qirgʻiziston Respublikasining yuk avtotransport vositalari va avtobuslari kirib kelishi va tranzit oʻtishining belgilangan tartibiga rioya qilinishi ustidan qatʼiy nazorat oʻrnatsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.R. Yunusov zimmasiga yuklansin. 1. Qirgʻizistondan Oʻzbekiston hududi orqali Qirgʻizistonga tranzit oʻtishi. 2. “Madaniyat” oʻtkazish punkti (Andijon viloyati) orqali “Maylisoy” elektrolampa zavodining yuk tushirish va ortish bazasiga oʻtish va orqaga qaytish. 3. “Fargʻona” oʻtkazish punkti (Fargʻona viloyati) orqali Qadamjoy surma kombinatining “1-Ferbaza” va “2-Ferbaza”siga oʻtish va orqaga qaytish.